                      
[image: image1.png]



         REPUBLIKA HRVATSKA

BRODSKO-POSAVSKA ŽUPANIJA

    OPĆINA SLAVONSKI ŠAMAC 

          OPĆINSKI  NAČELNIK

KLASA: 400-02/26-01/3
URBROJ: 2178-9-01-26-1
Slavonski Šamac, 02. listopada  2026. godine

U skladu s odredbama  Zakona o proračunu („Narodne novine“, br. 144/21) i čl.   49. Statuta Općine Slavonski Šamac («Službeni vjesnik Brodsko-posavske županije», br. 10/21, 36/23 i 9/26), Općinski načelnik Općine Slavonski Šamac, dana 02. listopada  2026. godine objavljuje 

JAVNI POZIV ZA DOSTAVU PRIJEDLOGA 
ZA IZRADU PRORAČUNA OPĆINE SLAVONSKI ŠAMAC ZA 2027. GODINU
 TE PROJEKCIJE PRORAČUNA ZA 2028. I 2029. GODINU
Općina Slavonski Šamac je u pripremi izrade Proračuna Općine Slavonski Šamac za 2027. godinu s projekcijama za 2028. i 2029. godinu.

Želja nam je aktivno uključivanje svih mještana u postupak  donošenja Proračuna, kako bi Proračun bio što kvalitetniji u smislu obuhvaćanja svih projekata, ideja  i potreba za Općinu Slavonski Šamac, kao zajednicu.

Uključivanje mještana u donošenje proračunskih odluka pridonosi osjećaju zajedničkog vlasništva, jača povjerenje u javne politike i na transparentan način omogućuje svim mještanima sudjelovanje u političkom životu zajednice i raspodijeli  proračunskih sredstava.

Sudjelovanje mještana u planiranju i kreiranju Proračuna važno je kako bi se sredstva proračunskih rashoda u fazi  planiranja usmjerila na projekte i programe koji su u najvećoj mjeri usklađeni s potrebama mještana.

Pojedine, vrlo važne, projekte, koji su od interesa svih nas, a započeli su ove godine, nastavljamo s realizacijom i u 2027. godini.

Kao izvršni čelnik Općine Slavonski Šamac i jedina odgovorna osoba za Proračun želim participiranje javnosti u kreiranju Proračuna za 2027. godinu te projekcije za 2028. i 2029. godinu kako bi postigli još veću transparentnost.

Pozivamo sve zainteresirane (fizičke osobe, udruge i druge pravne osobe) na dostavu svojih prijedloga i sugestija u svezi izrade Proračuna Općine Slavonski Šamac za 2027. godinu kako bi  na taj način aktivno sudjelovali u kreiranju Proračuna.

Prijedlozi se dostavljaju  putem obrasca, koji se nalazi u privitku.

Krajnji rok za dostavu prijedloga je 16. listopad 2026. godine.

Pismeni prijedlozi mogu se dostaviti i  u slobodnoj formi,    mogu se predati u Općinu Slavonski Šamac: 

· u pisanom obliku (dostava popunjenog obrasca) na adresu:
OPĆINA SLAVONSKI ŠAMAC, K. Zvonimira 63, 35220 Slavonski Šamac, osobno ili putem pošte

·  elektronskom poštom na adresu: 
opcina-sl.samac@sb.t-com.hr
S poštovanjem, 

                                                                                              OPĆINSKI NAČELNIK






                  Branislav Milinović, ing.prom.

